चार साल पहले जब सोर्ड मारजेन ने भारतीय महिला हॉकी टीम की कमान संभाली थी, तब हालात जुदा थे। कई सीनियर प्लेयर्स रिटायर हो रहे थे। टीम को फिर से खड़ा करने की जरूरत थी और मारजेन ने यह काम बखूबी किया। आज तोक्यो ओलिंपिक में ऑस्ट्रेलिया जैसी मजबूत टीम को हराने पर हमें जो खुशी है, उसकी एक बड़ी वजह मारजेन हैं। मारजेन से इस टीम को संवारा और तराशा है। आज भारत की महिला हॉकी टीम दुनिया के सबसे बड़े खेलमंच पर अगर यूं खेल पा रही है तो मारजेन को उसके लिए शुक्रिया बनता है।